**Športové zariadenia Petržalky, s. r. o.**



**Správa o výsledku hospodárenia za rok 2020**

Športové zariadenia Petržalky, s.r.o.

Kutlíkova 17

852 12 Bratislava

IČO 47 327 286

**ÚVOD**

Mestská časť Bratislava-Petržalka identifikovala potrebu vybudovania objektu plavárne na svojom území. Výstavba objektu plavárne bude realizovaná prostredníctvom obchodnej spoločnosti. Za týmto účelom bola založená obchodná spoločnosť formou spoločnosti s ručením obmedzeným. Spoločnosť vznikla dňa 19.07.2013, kedy bola zapísaná do Obchodného registra.

So založením spoločnosti bola zároveň realizovaná aj voľba orgánov spoločnosti, teda konateľa spoločnosti a dozornej rady spoločnosti v nasledovnom zložení.

Konateľ spoločnosti: Ing. Matúš Hrádela

Zloženie členov dozornej rady spoločnosti sa v roku 2019 zmenilo a noví členovia dozornej rady sú:

Ing. Miroslav Behúl PhD., predseda

Ing. Lýdia Ovečková

Ing. Gabriela Fulová

Bc. Mgr. Jozef Fischer

Michal Vičan

Ing. Miroslav Štefánik, MBA

Spoločnosť mala v roku 2020 priemerný prepočítaný stav 24 zamestnancov (pracovné zmluvy a dohody). V roku 2016 bola pre vedenie prevádzky plavárne dozornou radou vybraná manažérka Mgr. Edita Širillová, ktorá na svoju žiadosť pracovný pomer ukončila k 31.10.2020.

V  roku 2020 zostalo základné imanie spoločnosti na sume 4 758 783,- EUR.

**výsledky hospodárenia spoločnosti**

**Štruktúra majetku a zdrojov krytia**

Stav majetku spoločnosti k 31.12. reprezentuje nasledovná tabuľka pre rok 2020.

|  |  |
| --- | --- |
| Položka | Stav k 31.12.2020 (EUR) |
| **Majetok spolu** | 4 337 917 |
| * Obežný majetok
 | 90 445 |
| z toho: |  |
| * + bežný účet
 | 15 047 |
| * + pohľadávky
 | 73 885 |
| * + pokladňa, ceniny
 | 1 513 |
| * Neobežný majetok
 | 4 242 802 |
| z toho: |  |
| * + Dlhodobý hmotný majetok
 | 4 242 802 |
| * Časové rozlíšenie
 | 4 670 |

Spoločnosť vlastní obežný majetok pozostávajúci z prostriedkov na bežnom účte, pohľadávok voči odberateľom a prostriedkoch na pokladni a ceninách. Neobežný majetok predstavuje dlhodobý hmotný majetok, uvedená čiastka je už očistená o odpisy, ktoré prislúchajú k roku 2020 a predchádzajúcim rokom. Časové rozlíšenie predstavuje náklady budúcich období a príjmy budúcich období pozostávajúce z prenájmu nebytových priestorov a prenájmu pozemku pre účely vybudovania plavárne, antivírový program a poistenie.

Stav vlastného imania a záväzkov spoločnosti k 31.12. reprezentuje nasledovná tabuľka pre rok 2020.

|  |  |
| --- | --- |
| Položka | Stav k 31.12.2020 (EUR) |
| **VI a záväzky spolu** | 4 337 917 |
| * Vlastné imanie
 | 4 275 022 |
| * Záväzky
 | 62 595 |
| * Časové rozlíšenie
 | 300 |

Na vlastnom imaní sa podieľa aktuálna výška základného imania spoločnosti v sume 4 758 783 EUR, ostatné kapitálové fondy v objeme 74 712 EUR, strata hospodárenia za predchádzajúce obdobia v sume - 439 654 EUR (2013 – 2019) a strata roku 2020 v sume - 118 819 EUR.

Záväzky predstavujú faktúry za december 2020, ktoré boli splatné v januári 2020, vytvorený sociálny fond, záväzky voči zamestnancom, záväzky zo sociálneho poistenia, daňové záväzky. Časové rozlíšenie predstavuje rezervu pre spracovanie účtovnej závierky za rok 2020.

Dňa 05.09.2016 bola plaváreň otvorená pre verejnosť. Pre informáciu uvádzame prehľad návštevnosti v priebehu roku 2020, ktorá bola zjavne ovplyvnená pandémiou vírusu SARS-CoV-2, ktorý spôsobuje respiračné ťažkosti charakterizované ako choroba COVID19.

|  |  |  |
| --- | --- | --- |
| **Mesiac:** | **Počet návštevníkov:** | **Ø denná návštevnosť:** |
| január 2020 | 24 220 | 781 |
| február 2020 | 22 742 | 784 |
| marec 2020 | 5 634 | 704 |
| apríl 2020 | 0 | 0 |
| máj 2020 | 0 | 0 |
| jún 2020 | 3 232 | 359 |
| júl 2020 | 13 031 | 420 |
| august 2020 | 13 463 | 434 |
| september 2020 | 12 264 | 409 |
| október 2020 | 5 863 | 419 |
| november 2020 | 0 | 0 |
| december 2020 | 0 | 0 |
|  | **100 449**  |  |

V marci roku 2020 choroba prepukla aj na území Slovenskej republiky a bezprecedentne ovplyvnila fungovanie a hospodárenie každého subjektu na celom svete. Oficiálne bola prevádzka zariadení typu plaváreň celoslovensky zatvorená ku dňu 13. marca 2020, avšak na území HLMSR Bratislavy boli prevádzky vrátane plavárne zatvorené už od 10. marca 2020. Po uvoľnení opatrení bola prevádzka opäť otvorená dňa 22. júna 2020. Návštevnosť bola už v tomto momente ovplyvnená tromi zásadnými skutočnosťami. Prvou je letné obdobie a znížený záujem obyvateľov o služby plavární. Druhou boli obavy ľudí z nákazy vírusom. A treťou najpodstatnejšou bolo obmedzenie prevádzky na polovicu kapacity. Zníženú návštevnosť preto môžeme sledovať až do októbra. Dňa 15. októbra 2020 boli prevádzky opäť zatvorené z dôvodu narastajúcich dopadov druhej vlny vírusu a choroby Covid19 a zostali zatvorené až do konca roku 2020, resp. pokračovali v roku 2021. Napriek veľmi zlej celosvetovej situácii si návštevnosť plavárne zachovala vysoké čísla, kedy aj napriek zatvoreniu počas 182 dní bola zaznamenaná ročná návštevnosť 100 449 klientov.

**Hospodárenie spoločnosti**

V nasledovnej tabuľke je uvedený podrobný rozpis nákladov a výnosov spoločnosti v roku 2020.

|  |  |  |  |  |
| --- | --- | --- | --- | --- |
| Položka | Stav k 31.12.2020 (EUR) | Stav k 31.12.2019 (EUR) | Zmena abs. (EUR) | Zmena rel. (%) |
| Náklady |  |  |  |  |
| 501 – Prevádzková réžia, DHM do 1700 EUR, Pracovný odev | 17 792,79 | 36 251,51 | -18 458,72 | -50,92% |
| 502 – Teplo, Plyn, Elektrická energia, Voda | 210 083,45 | 265 013,60 | -54 930,15 | -20,73% |
| 511 - Opravy a udržiavanie | 0,00 | 80,00 | -80,00 | -100,00% |
| 513 – Reprezentačné | 8,90 | 309,55 | -300,65 | -97,12% |
| 518 – Služby – Bezpečnostná služba, Servis, Telekom, Účtovníctvo, Čistenie kobercov, pranie, žehlenie, Odpady | 101 335,64 | 161 249,78 | -59 914,14 | -37,16% |
| 521 – Hrubé mzdy | 336 778,13 | 368 963,09 | -32 184,96 | -8,72% |
| 524 – Zdravotné poistenie, Sociálne poistenie | 107 276,23 | 122 783,69 | -15 507,46 | -12,63% |
| 527 – Sociálny fond, stravné lístky | 8 931,32 | 14 493,62 | -5 562,30 | -38,38% |
| 538 – Poplatky za odpad, RTVS | 2 827,59 | 2 775,26 | 52,33 | 1,89% |
| 540 – Centové vyrovnanie, Penále, Poistenie | 6117,44 | 5 909,73 | 207,71 | 3,51% |
| 551 – Odpisy majetku | 124 671,05 | 126 054,23 | -1 383,18 | -1,10% |
| 568 – Bankové poplatky | 2 489,00 | 5 891,88 | -3 402,88 | -57,76% |
| Náklady SPOLU | 918 311,54 | 1 109 775,94 | -191 464,40 | -17,25% |
| Výnosy |  |  |  |  |
| 602 – Tržby za poskytovanie služieb, vstupné, prenájom | 370 641,98 | 803 822,31 | -433 180,33 | -53,89% |
| 648 – Ostatné výnosy z hospodárskej činnosti | 428 850,40 | 210 063,27 | 218 787,13 | 104,15% |
| Z toho: Dotácia z mestskej časti | 301 402,01 | 209 996,19 | 91 405,82 | 43,53% |
|  Príspevok Úrad práce | 127 439,44 | 0,00 | 127 439,44 |  |
|  Centové vyrovnanie | 8,95 | 0,00 | 8,95 |  |
| 668 – Ostatné finančné výnosy | 0,50 | 4,61 | -4,11 | -89,15% |
| Výnosy SPOLU | 799 492,88 | 1 013 890,19 | -214 397,31 | -21,15% |
| Výsledok hospodárenia | -118 818,66 | -95 885,75 | -22 932,91 | 23,92% |
|  |  |  |  |  |

Výsledok hospodárenia za rok 2020 vo výške - 118 818,66 EUR (strata), ktorá je spôsobená časťou neuhradených odpisov, po prerokovaní dozornou radou spoločnosti navrhuje konateľ zúčtovať ako neuhradenú stratu.

Prehľad záväzkov a pohľadávok k 31.12.2020 v analytickom členení podľa lehoty splatnosti.

|  |
| --- |
| Záväzky k 31. 12. 2020 v lehote splatnosti |
| Č.účtu | Názov účtu | Stav k 31.12. | Účel výdavku | Dodávateľ |
| 321.1000 | Dodávatelia tuzemsko | 17 506,18 | Energie a služby | Veolia, ZSE, BVS, Telekom |
| 321.2000 | Dodávatelia EÚ | 481,00 | Servis bazén. technol. | Akvahelp Metal |
| 326,1111 | Nevyfakturovaná dodávka | 7 381,31 | Teplo | Veolia |
| 326,2000 | Nevyfakturovaná dodávka | 790,00 | Účtovníctvo | Accounting Partners |
| 326,2100 | Nevyfakturovaná dodávka | 61,06 | Voda | Fontana Watercoolers |
| 326,6000 | Nevyfakturovaná dodávka | 20,12 | Voda | BVS |
|  | Záväzky voči zamestnancom | 16 867,06 | Mzdy, stravné lístky |  |
|  | Záväzky z odvodov poisťovniam | 10 176,23 | Zdravotné a sociálne poistenie |  |
|  | Daňové záväzky | 2 178,93 | Daň zo mzdy |  |
|  | Sociálny fond | 5 806,95 |  |  |
|  | Exekúcia zamestnanci | 212,34 |  |  |

|  |
| --- |
| Pohľadávky k 31. 12. 2020 po lehote splatnosti |
| Č.účtu | Názov účtu | Stav k 31.12. | Povaha pohľadávky | Pohľadávka – partner |
| 311.1000 | Odberatelia - tuzemsko | 20 984,78 | Pohľadávky voči odberateľom | Kluby – plavecké dráhy |

**FINANČNÁ ANALÝZA**

Ukazovatele **finančnej analýzy** podniku podľa skôr uvedených údajov naberajú nasledovné hodnoty.

Ukazovatele financovania kapitálu spoločnosti:

$$Stupeň samofinancovania=\frac{Vlastný kapitál}{Celkový kapitál}$$

V tomto prípade dosahuje spoločnosť 1, keďže všetok vložený použitý kapitál je vlastný.

$$Stupeň zadlženosti=\frac{Cudzí kapitál}{Celkový kapitál}$$

Ako už vyplýva z predchádzajúcich údajov, úroveň cudzieho kapitálu je nulová, preto v tomto prípade dosahuje podnik hodnotu 0.

Ukazovatele rentability spoločnosti (ROA, ROE, ROR(I)) pre rok 2020 nevyhodnocujeme, keďže je dosiahnutý záporný hospodársky výsledok.

**EBITDA - Earnings Before Interest, Taxes, Depreciation and Amortization**

Ukazovateľ EBITDA je hospodársky výsledok pred zaplatením úrokov, daní, opravných položiek a amortizácie (odpisov).

V podmienkach spoločnosti to je:

|  |
| --- |
| EBITDA |
| HV po zdanení | -118 818,66 |
| Odpisy | 124 671,05 |
| **EBITDA=** | **+5 852,39** |

EBITDA je dôležitý ukazovateľ, pretože sa používa na porovnanie výnosnosti medzi spoločnosťami. Z porovnania ukazovateľ vylučuje niektoré finančné a daňové náklady a účtovné zápisy. Spoločnosť pri vyčíslení EBITDA odrátala iba odpisy, keďže nemá nákladové úroky a daňové náklady.